section_heading: Fizički opis
paragraph_text: Za razliku od Sonica, Tails nije iskusio puno promjena u dizajnu. Od samog početka je Tails bio nizak i žut, s bijelim dlakama na njuški, trbuhu i repu. Nosi bijele čarape, rukavice i cipele, s grimiznom prugom. Najpoznatije specifičnosti za Tailsov dizajn su dva dlakava, debela repa, i tri kratke šiške koje mu strše iz čela. Ima špičaste žute uši koje su iznutra bijele, uz plave i crne oči i mali crni nos. Ima par sličnosti sa Sonicom što se tiče izgleda, ali Tails ima veoma unikatan dizajn u usporedbi s ostalim likovima.